เทศบัญญัติเทศบาลตำบลบ้านสางเทศบัญญัติเทศบาลตำบลบ้านสางเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลบ้านสาง อำเภอเมืองพะเยา จังหวัดพะเยาพ.ศ. ๒๕๕๖ โดยที่เป็นการสมควรตราเทศบัญญัติเทศบาลตำบลบ้านสางว่าด้วยการกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลบ้านสางอาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ ๒๕๑๐ เทศบาลตำบลบ้านสาง โดยความเห็นชอบของสภาเทศบาลตำบลบ้านสางและผู้ว่าราชการจังหวัดพะเยา จึงตราเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลบ้านสางเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลบ้านสาง อำเภอเมืองพะเยา จังหวัดพะเยา พ.ศ.๒๕๕๖ข้อ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณด้านเหนือจดเส้นขนานระยะ ๑๐๐ เมตร กับถนนขององค์การบริหารส่วนจังหวัดพะเยา(บ้านสางเหนือ - บ้านสันเวียงใหม่) และเส้นขนานระยะ ๑๐๐ เมตรกับทางหลวงชนบทหมายเลข พย. ๔๐๐๔ ด้านตะวันออก จดเส้นขนานระยะ ๑๐๐ เมตรกับทางหลวงชนบทหมายเลข พย. ๔๐๐๔ ด้านใต้จดน้ำร่องสางฝั่งเหนือ ด้านตะวันตกจดเส้นขนานระยะ ๔๐๐ เมตร กับทางหลวงชนบทหมายเลข พย. ๔๐๐๔บริเวณที่ ๒ หมายความว่า พื้นที่ในบริเวณด้านเหนือจดเขตเทศบาลตำบลสันป่าม่วงด้านใต้ด้านตะวันออกจดแนวเขตกว๊านพะเยาฝั่งตะวันตก ด้านใต้จดเขตตำบลบ้านตุ่นด้านเหนือด้านตะวันตกจดเส้นขนานระยะ ๑๐๐ เมตร กับทางหลวงชนบทหมายเลข พย. ๔๐๐๔และทางหลวงชนบทหมายเลข พย. ๔๐๐๔ ฟากตะวันออกบริเวณที่ ๓ หมายความว่า พื้นที่ในบริเวณด้านเหนือจดเขตเทศบาลตำบลต๋อมด้านใต้ด้านตะวันออกจดแนวเขตเทศบาลเมืองพะเยาด้านตะวันตกเฉียงเหนือด้านใต้จดเขตตำบลบ้านตุ่นด้านเหนือ ด้านตะวันตก จดเส้นขนานระยะ ๒๐๐ เมตรกับแนวเขตกว๊านพะเยาฝั่งตะวันตกบริเวณที่ ๔ หมายความว่า พื้นที่ในบริเวณด้านเหนือจดเขตเทศบาลตำบลบ้านต๋อมด้านใต้ ด้านตะวันออกจดเส้นขนานระยะ ๒๐๐ เมตรกับแนวเขตกว๊านพะเยาฝั่งตะวันตก ด้านใต้จดเขตตำบลบ้านตุ่นด้านเหนือด้านตะวันตกจดแนวเขตกว๊านพะเยาฝั่งตะวันตกทั้งนี้ตามแผนที่ท้ายเทศบัญญัตินี้ข้อ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารเลี้ยงสัตว์ทุกชนิดเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)อาคารสำหรับใช้เพื่อกิจการอุตสาหกรรม(๗)อาคารอยู่อาศัยประเภทอาคารขนาดใหญ่(๘)อาคารอุตสาหกรรมประเภทอาคารขนาดใหญ่(๙)อาคารเก็บสินค้าหรือพักสินค้า หรือสิ่งของเพื่อประโยชน์ทางการค้าหรืออุตสาหกรรม แต่ไม่หมายความรวมถึงการเก็บสินค้าหรือสิ่งของเพื่อรอการจำหน่ายณ สถานที่นั้น(๑๐)โรงฆ่าสัตว์(๑๑)ไซโลเก็บผลิตผลทางการเกษตร(๑๒)โรงกำจัดมูลฝอย(๑๓)โรงซื้อขายหรือเก็บชิ้นส่วนเครื่องจักรกลเก่า(๑๔)โรงซื้อขายหรือเก็บเศษวัสดุข้อ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓)สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๔)โรงแรมตามกฎหมายว่าด้วยโรงแรม(๕)โรงมหรสพตามกฎหมายว่าด้วยการควบคุมอาคาร(๖)อาคารสำหรับใช้เพื่อกิจการอุตสาหกรรม(๗)อาคารสำหรับใช้เพื่อพาณิชยกรรม(๘)อาคารสำหรับใช้เพื่ออยู่อาศัย(๙)อาคารอยู่อาศัยประเภทอาคารขนาดใหญ่(๑๐)อาคารอยู่อาศัยประเภทห้องแถว ตึกแถว หรือบ้านแถว(๑๑)อาคารอยู่อาศัยประเภทห้องชุด อาคารชุด หอพัก หรืออยู่อาศัยรวม(๑๒)อาคารเก็บสินค้าหรือพักสินค้าหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมแต่ไม่หมายความถึงการเก็บสินค้าหรือสิ่งของเพื่อรอการจำหน่าย ณ สถานที่นั้น(๑๓)อาคารที่ใช้ประโยชน์เพื่อสวนสนุก(๑๔)โรงกำจัดมูลฝอย(๑๕)โรงซื้อขายหรือเก็บชิ้นส่วนเครื่องจักรกลเก่า(๑๖)โรงซื้อขายหรือเก็บเศษวัสดุข้อ๖ ภายในบริเวณที่ ๓ห้ามบุคคลใดก่อสร้างอาคารหรือสิ่งก่อสร้างทุกประเภทยกเว้นในกรณีที่เกิดสาธารณภัยหรืออัคคีภัย สามารถก่อสร้างอาคารใหม่เพื่อทดแทนอาคารเดิมได้โดยความสูงอาคารไม่เกิน๖ เมตร และขนาดของอาคารต้องเท่าเดิมข้อ๗ ภายในบริเวณที่ ๔ห้ามบุคคลใดก่อสร้างอาคารหรือสิ่งก่อสร้างทุกประเภทยกเว้นในกรณีที่เกิดสาธารณภัยหรืออัคคีภัยสามารถก่อสร้างอาคารใหม่เพื่อทดแทนอาคารเดิมได้โดยความสูงและขนาดของอาคารต้องเท่าเดิมและต้องเป็นไปดังนี้(๑)หลังคา กำหนดความลาดชันของหลังคาไม่น้อยกว่า ๓๐ องศา(๒)สีหลังคา กำหนดให้มีสีน้ำตาล เทา ขาว หรือสีของวัสดุธรรมชาติ หากใช้สีอื่น ๆนอกเหนือจากที่กำหนด อนุญาตให้ใช้ได้ไม่เกินร้อยละ ๒๐(๓)สีภายนอกอาคาร กำหนดให้เป็นโทนสีธรรมชาติตามวัสดุที่หาได้ในท้องถิ่น เช่น สีอิฐสีน้ำตาล สีครีม สีไข่ไก่ สีขาว หรือสีของวัสดุธรรมชาติอื่น ๆหากใช้สีอื่นนอกเหนือจากที่กำหนดอนุญาตให้ใช้ได้ไม่เกินร้อยละ ๒๐(๔)วัสดุประกอบอาคาร กำหนดให้วัสดุก่อสร้างสำหรับงานภายนอกอาคารเป็นไม้หรือวัสดุทดแทนไม้หรือวัสดุทนไฟที่มีพื้นผิวคล้ายไม้ กรณีก่อสร้างด้วยวัสดุถาวรต้องมีวัสดุที่ใช้ตกแต่งปิดผิวผนังภายนอกอาคารเป็นไม้หรือวัสดุที่มีลักษณะคล้ายไม้ ห้ามมิให้ใช้วัสดุที่มีพื้นผิวมันวาวหรือสะท้อนแสง(๕)ลักษณะ แบบ รูปทรงของอาคาร ให้มีลักษณะเป็นแบบหนึ่งแบบใดตามรูปแบบที่เทศบาลตำบลบ้านสางกำหนด(๖)องค์ประกอบและส่วนประดับทางสถาปัตยกรรมกำหนดให้มีรูปแบบที่เหมาะสมกลมกลืนกับอาคารไม้เก่าที่เป็นเอกลักษณ์อาคารพื้นถิ่นดั้งเดิมและคงเหลืออยู่ในบริเวณนี้(๗)อาคารที่มีระเบียงหรือส่วนของระเบียง วัสดุที่ใช้ทำราวกันตกต้องเป็นไม้หรือวัสดุทดแทนไม้หรือวัสดุทนไฟที่มีพื้นผิวคล้ายไม้(๘)ให้มีพื้นที่ว่างโดยรอบอาคารไม่น้อยกว่าร้อยละ ๓๕ ของแปลงที่ดินที่ยื่นขออนุญาตข้อ๘ ภายในบริเวณที่ที่กำหนดไว้ตามข้อ ๔ถึงข้อ ๗ ห้ามมิให้บุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ถึงข้อ ๗ข้อ๙ อาคารที่มีอยู่แล้วในพื้นที่กำหนดตามข้อ ๔ถึงข้อ ๗ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ถึงข้อ ๗ข้อ๑๐ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ ตามกฎหมายว่าด้วยควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๑๑ ให้นายกเทศมนตรีตำบลบ้านสางรักษาการตามเทศบัญญัตินี้ประกาศ ณ วันที่ ๑๙กรกฎาคม พ.ศ. ๒๕๕๖ทรงธิศักดิ์ ทิพย์คำนายกเทศมนตรีตำบลบ้านสาง[เอกสารแนบท้าย]๑.แผนที่ท้ายเทศบัญญัติเทศบาลตำบลบ้านสาง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลบ้านสางอำเภอเมืองพะเยา จังหวัดพะเยา พ.ศ. ๒๕๕๖๒.บัญชีท้ายเทศบัญญัติเทศบาลตำบลบ้านสาง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลบ้านสางอำเภอเมืองพะเยา จังหวัดพะเยา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๖โชติกานต์/ผู้ตรวจ๑๕ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๐ ง/หน้า ๕๖/๔ ตุลาคม ๒๕๕๖